Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: könyvvizsgálóját az 1995. évi XXXIX. törvény 15. §-a szerint a részvényesi jogok gyakorlója bízza meg a könyvvizsgálói feladatok ellátásával.
Paragraph Index: 467

könyvvizsgálóját az 1995. évi XXXIX. törvény 15. §-a szerint a részvényesi jogok gyakorlója bízza meg a könyvvizsgálói feladatok ellátásával. A részvényesi jogokat gyakorló miniszter a Társasággal kapcsolatos jogköreit személyesen köteles gyakorolni, azt másra nem ruházhatja át. Döntéseit írásban köteles meghozni, és arról a Társaság igazgatóságát haladéktalanul értesíteni kell. 3.3. Igazgatóság A) Az igazgatóság a Gt. 240. §-a szerint a Társaság ügyvezető szerve. Képviseli a Társaságot harmadik személyekkel szemben, illetve bíróságok és más hatóságok előtt, irányítja a Társaság munkaszervezetét, gyakorolja a vezérigazgató esetében — a kinevezés, felmentés kivételével — a munkáltatói jogokat. Az igazgatóság részletes hatáskörét és eljárási rendjét a Társaság Alapító által jóváhagyott szervezeti és működési szabályzata tartalmazza. B) Az igazgatóság tizenegy tagból áll: elnökből és tíz tagból. Az igazgatóság elnökét és tagjait három évre az Alapító nevezi ki, illetve hívja vissza, és menti fel az 1995. évi XXXIX. törvény 12. §-ának (1), illetve (3), (4) bekezdésében foglalt szabályok szerint.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes